Angléng

Angléng nyaéta kadaharan sarupa wajit anu dijieun tina tipung ketan, bisa ketan hideung atawa ketan bodas.Ditempo kaping 29 September 2017 Angléng salah sahiji susuguh anu remen kapanggih utamana dina acara: salametan, hajat, jeung upacara muludan. Ilaharna sok disuguhkeun bareng jeung tumpeng, papais tipung nagasari, seupan cau, bugis, opak (ranginang), jeung sajabana.Ditempo kaping 29 September 2017 Angléng upama diteundeun ditempat garing, bisa  kuat nepika ka 20 poé henteu hapeuk atawa tengi. 

Angléng  dijieun tina bahan-bahan kayaning: tipung ketan, cipati, gula kawung, tuluy digalokeun bari digolakeun dina géréngséng nepi ka liket. Pareng geus tiis kakara dibungkusan maké daun jagong saséndok-saséndok.Ditempo kaping29 September 2017 Kiwari angléng téh geus jadi kadaharan oleh-oleh utamana ti daérah: Tasikmalaya, Garut, Bandung, jeung réa-réa deui.

Sanajan bahanna sarua, angléng jeung wajit dibedakeun ku sababaraha rupa: dina rasa jeung seungitna, wajit mah ketanna henteu ditipung tapi disangu, dina mungkusna wajit mah eusina katempo tisisi kénca jeung katuhuna, ari angléng mah buni ku lantaran tungtung dauna ditikelkeun deui (kawas leupeut) pédah rada muncugug.

Dicutat tina

Kategori:Kadaharan
Kategori:Unak-anik budaya Sunda
Kategori:Kadaharan Urang Sunda